
SUFOI's 50 års jubilæumskonferences 
udenlandske bidrag stod Nick Pope for. Nick Pope 
arbejdede i perioden 1991-1994 for Det britiske 
Forsvarsministeriums såkaldte „ufo-desk". Nick 
Pope ses som nr. 2 fra højre. Ved siden af ham 
(med ryggen til) står Per Andersen, som havde 
ansvaret for, at alt klappede, som det skulle, på 
dagen. Helt til venstre står Ole Retsbo, 
tilrettelægger fra DR2 Tema, som var til stede 
under det meste af konferencen for at lave 
optagelser, som bruges i en Temalørdag om ufoer, 
der nu genudsendes lørdag den 9. januar 2009, kl. 
20 på DR2. 

Foto: Flemming O. Rasmussen 


kl. 20.00-22.30 

Mange læsere deltog for to 
år siden i SUFOI's 50 års 
jubilæumskonference i 

Lyngby Kulturhus og mødte 
her blandt andre Nick Pope, 
som i perioden 1991-1994 
arbejdede ved den såkaldte 
„ufo-desk" i Det britiske 
Forsvarsministerium. 

Som det kan læses i 
denne ufo-mail, har Det 
britiske 

Forsvarsministerium for 
nylig nedlagt denne ufo- 
desk og officielt indstillet 
sine undersøgelser af ufo¬ 
beretninger. 

Nu kan du gense Nick 
Pope og mange andre, 
idet DR2 lørdag den 9. 
januar 2010 igen har 
temaaften med ufoer på 
programmet, en 

genudsendelse af de tre 
programmer, der første 
gang blev sendt den 29. 
november 2008. 
Udsendelsen om ufoer 
varer over to timer og er 
tilrettelagt af Ole Retsbo 
fra DR2 Tema. I 
programmerne deltager 
også Ole Henningsen, 
Toke Haunstrup og Kim 
Møller Hansen fra SUFOI. 




Programmet for denne temaaften ser således ud: 

20.01 En verden af UFOer 

UFOernes verdenshistorie er beretningen om sensationelle 
øjenvidneskildringer, militære UFO-kontorer a la »X-files«, hemmeligstemplede 
rapporter og et gigantisk netværk af UFO-efterforskere verden over. Verdens 
første UFO blev observeret den 24. juni 1947 og blev startskuddet til titusinder 
af andre verden over. USA's luftvåben har haft et særligt „UFO-kontor", og 
UFOerne har sågar været oppe på FNs generalforsamling. 

Amerikanske piloter gør sig klar til at gå på UFO- jagt i 
sommeren 1947, da en bølge af UFO-observationer satte 
USA på den anden ende. 

Foto: DR 


Nick Pope har været leder af det britiske 
forsvarsministeriums UFO-kontor - virkelighedens svar på 
»X-files«. Mød ham i DR 2's tema-udsendelse »UFOerne 
vender tilbage«. 

Foto: DR 



20.40 UFOer, løgne og den kolde krig 

Det amerikanske militær og CIA tog UFOerne særdeles seriøst under Den Kolde 
Krig. Var det hemmelige våben fra Sovjetunionen, eller var det trusler fra det 
ydre rum? Hvad er sandhed, og hvad er løgn i de hemmeligstemplede UFO- 
rap porter? 


Det amerikanske militær og CIA tog 
UFOerne særdeles alvorligt under Den 
Kolde Krig. 

Foto: DR 


Tysk dokumentar. 



21.30 UFOer over Danmark 

UFO-styrtet på Amager Fælled, danske jetfly på UFO-jagt og den mystiske 
beretning om „Sølvhatten" på Falster. De danske UFO-historier giver ikke 
amerikanerne noget efter. Allerede i 1946 var aviserne fyldt med beretninger 
om mystiske „spøgelsesraketter" på himmelen over Danmark, og i de sidste 50 
år har UFO-detektiver fra den danske UFO-forening, SUFOI, efterforsket 
dans ke rnes sælsom me UFO-beretninger. 

Ole Henningsen, pensioneret Sparekassemand fra 
Lolland-Falster, er en af Danmarks sidste „ufo¬ 
detektiver". Gennem 50 år har han kørt landet tyndt for at 
tage danskernes UFO-observationer nærmere i øjesyn. 

Foto: DR 

Blandt de medvirkende i temaudsendelsen om UFOer er 
planetarieleder Ole J. Knudsen, Steno Museet i Aarhus. 

Han har gennem årene undersøgt hundredvis af UFO- 
mysterier som leder af Alarmcentralen i den danske UFO- 
forening SUFOI. 











Tv-fotografen flytter rundt på ufo-bøger på spisebordet hos Kim Møller Hansen, mens O 
Retsbo, som er tilrettelægger af DR2's Temalørdag om ufoer, ser på. 


Foto: Kim Møller Hansen 






Tilrettelægger Ole Retsbo (i midten) ses her under optagelserne til DR2's temaften 
om ufoer. Til venstre står webdesigner John Christiansen fra Bønnet på Falster. 
Han videofilmede et mystisk lys på himlen, og han medvirker i DR2's Temalørdag 
om ufoer. 

Foto: Ole Henningsen 

Klage til DR over tema-aftenens indhold 

SUFOI er efterfølgende blevet opmærksom på, at DR efter udsendelsen den 
29. november 2008 modtog en klage over tema-aftenens fremlægning af ufo¬ 
emnet. 

DR omtaler klagesagen på adressen: 

http://www.dr.dk/OmDR/Lvtternes og seernes redaktoer/afaoerelser/2008/2 

0090126131010.htm 

DR2-temaaften om UFOer. Afgørelse den 22. december 2008. Klage afvist. 

26. jan. 2009 13.11. 

DR2 bragte den 29. november en tema-aften om UFOer. 

Den blev mødt med voldsom kritik fra en del af det danske UFO-miljø. I en 
klage blev aftenen beskrevet som krænkende ethvert saglighedskriterie og 
som usaglig og tåbelig. Klager mener samtidig, at DR2s dækning tog stilling for 
den ene af de to (meget uenige) danske UFO-organisationer. 

Redaktionen afviste kritikken og henviste til, at man havde sammensat en 
aften med danske og udenlandske bidrag og havde medvirkende med vidt 





forskellige opfattelser af fænomenet - herunder også nogle , der støttede 
klagerens vurdering. 

Klageren ankede dette afslag. 

I sin indstilling skrev lytternes og seernes redaktør at det efterlyste 
„udenjordiske" perspektiv indgik i udsendelsen , og at der ikke var noget i de 
redaktionelle valg , der var i modstrid med DRs forpligtelser. 

Derfor burde klagen afvises. 

SUFOI kommentar 

Det er SUFOI's opfattelse, at tilrettelæggeren af DR2 tema-aftenen, Ole 
Retsbo, har lagt et stort og velovervejet arbejde i en yderst seriøs og 
balanceret fremstilling af dette åbenbart fortsat kontroversielle emne. 

Det er SUFOI's formål, at bidrage til forståelsen af ukendte himmelfænomener 
gennem seriøs og kritisk indsamling og bearbejdning af kildemateriale 
(observationsberetninger, forsøgsresultater, bøger m.m.) samt at formidle 
viden om emnet ved publikationer, hjemmeside og anden udadvendt 
virksomhed. 

Ærgerligt at visse kredse til stadighed anser det for mere relevant at 
fremsætte og cirkulere sensationelle og konspiratoriske påstande, frem for at 
foretage en reel og saglig vurdering af folks i sig selv spændende beretninger 
om ufo-oplevelser. 


Det flotteste himmelshow 
i lang tid 

Af Ole Henningsen 

Det nordlige Skandinavien oplevede den 9. december 2009 om 
morgenen et lysfænomen på himlen udover det sædvanlige. En 
mislykket opsendelse af et missil fra en russisk ubåd var årsag til 
det helt specielt flotte himmelfænomen, der også som „ufo¬ 
tildragelse" efterfølgende gik verdenspressen og naturligvis 
internettet rundt. 




Dette utrolige billede af himmelfænomenet blev taget i Tromsø i det nordlige Norge af J< 
Petter Jørgensen med kameraet på stativ og med lang eksponeringstid, deraf det helt speciel 
udseende. 

Foto: Jan Petter Jørgensen 

Allerede ved første øjekast var vi i SUFOI ikke i tvivl om, at lysfænomenet 
denne onsdag den 9. december lidt før klokken otte om morgenen måtte dreje 
sig om et eller andet raketforsøg med deraf afledte lysfænomener. Det er set 
gennem de sidste 30 - 40 år med mere eller mindre ejendommeligt udseende 
og flere gange observeret over store dele af Skandinavien og altså også så 
langt sydpå som fra Danmark. 

Flere norske forskere udtalte sig straks i retning af en raketopsendelse, og 
andre påpegede, at det efter udseendet at dømme ikke havde med hverken 
nordlys eller meteorer at gøre. 

Anna Rathsman ved Swedish Space Corporation i Kiruna i Nordsverige afviste, 
at det kunne være en raket fra deres center. 

Norske VG Nett var også i kontakt med Forsøgscentret Andøya Rocket Range 
(ARR) i det nordlige Norge, som oplyste, at de ikke havde haft 
raketopsendelser denne onsdag morgen den 9. december. 

Med dette udseende og andre data, lå det hurtigt klart, at det formentligt kun 
kunne dreje sig om et russisk raketforsøg. 

Dog såede de russiske myndigheder selv nogen tvivl om oprindelsen, da en 
anonym talsmand for den russiske nordflåde til VG Nett sagde, at de ingen 
information havde om noget sådant og heller ikke havde set noget, som det 
VG Nett beskrev. 






Andre stormagter med sådanne missiler syntes heller ikke umiddelbart at 
kunne komme på tale. 

Der gik dog over 24 timer, før Det russiske Forsvarsministeriums 
presseafdeling officielt bekræftede, at det drejede sig om en fejlslagen 
testopsendelse af et missil fra en ubåd: 

http://www.barentsobserver.com/russia-confirms-failed-missile- 

launch.4663955-116320.html 


En kort norsk tv-reportage om sagen samt flere fotos kan ses på denne 
adresse: http://www.nrk.nO/nvheter/distrikt/nordland/l .6902336 

Der blev taget en masse billeder af vekslende kvalitet af lysfænomenet fra den 

nordlige del af Norge. 


$ 



Optagelse fra Karlsøy i Troms. 

Foto: Svein-Egil Haugen 


Fotograferet fra Ånstad på Sortland 
Nordland. 


Foto: Morten Kristiansen 



Foto fra Troms. 

Foto:Knut Anders Karlsen 


Lysfænomenet fotograferet fra Slettaelva i 
Tromsø. 

Foto: Anders Aasheim 






Denne optagelse fra Troms taget uden Som lyset senere tog sig ud fra Dverberg i 

anvendelse af zoom viser måske ret tydeligt Nordland, 

lysfænomenets virkelige udstrækning på Foto: Kenneth Pettersen 

himlen i relation til omgivende bygninger, 
lysmaster m.v. 

Foto: Viggo Pedersen 



To billeder taget af Svein Tore Nilsen, efter at den spiralformede del af lysfænomenet havde 
fortonet sig, og man nu højere oppe i atmosfæren ser det mere typiske udseende af 

efterladenskaberne efter en raketaffyring. 


Svein Tore Nilsen 


Mange fotografier lagt på internettet 



Flere norske fotos kan bl.a. ses på disse 

adresser: http://www.altaposten.no/lokalt/bildeserie/article316447 

En amatørvideo optaget af Tommy Simonsen fra Senja af fænomenet kan ses 

på denne adresse: http://www.vatv.no/?id = 27559 

En anden videooptagelse foretaget fra Steira i Sortland kan ses 

her: http://www.vqtv.no/?id=27553&cateqorv=l 

En af samling af forskellige videoer og fotos af af lysfænomenet ses på denne 

3tch?v=PrNh8b Oelw&feature=fvw 


Den spiraleffekt, der berettedes af observatøren 
på langtidseksponeringerne var meget tydelig, s 
computeranimation med tænkt udslip fra to fors 
raketten. 

Nederst ses animationen længere henne i forløb 
sammenlignet med fotooptagelserne. 
Animationen kan ses på denne 

adresse: htto:// www.voutube.com /watch?v=Zx: 







Spiralformen ikke usædvanlig 

Forsøgscentret Andøya Rocket Range (ARR) ligger i det nordlige Norge. På 
centrets website kan man indledningsvis p.t. se en lille film om opsendelse af 
forskningsraketter fra dette område. Godt 2 min. inde i denne introduktionsfilm 
ses en computeranimeret sektion, hvori man ser en raket flyve roterende af 
sted i den øvre atmosfære og udlede partikler til det omgivende rum. Pga. 
rakettens roterende bevægelse danner partiklerne naturligvis den nydeligste 
„proptrækkerform" i rummet. 

Filmen kan ses på adressen: http://www.rocketranqe.no/ 



Især raketopsendelser | 
afveje viser ofte denr 
„proptrækkerbevægelse". 
Tv. ses destruktionen eft< 
opsendelsen af dc 
amerikanske Conestoc 
raket den 23. oktober 19S 
Th. ses den mislykkec 
opsendelse af satellittc 
ASTRO-E den 2. febru 
2000 . 


Øvrige fotos fra denne mislykkede raketstart ses på denne adresse: 
http://www.universe.nasa.qov/xravs/proqrams/astroe/ph/qrp-launch.html 









Det er heller ikke altid gået helt perfekt for Der blev også taget billeder af lysfænomenet 

amerikanerne ved opsendelse af missiler fra Sverige. Dette billede er eksempelvis taget syd 

ubåde. byen Kiruna i Norbottens lån i det nordøst 

Ovenfor ses eksempelvis et uheld med Trident Sverige. 

missilet. Foto: Patrik Ohman 

Billedet er hentet på siden: 

http://www.fas.org/nuke/auide/usa/slbm/d- 

5.htm 

Mange mennesker er åbenbart slået af og har ladet sig mystificere af den 
nævnte spiraleffekt. Den er dog som nævnt ikke så ualmindelig i forbindelse 
med fejlslagne raketopsendelser og vil tage sig meget forskellig ud afhængig af 
betragtningsvinklen m.v. 

Spiraleffekten ses bl.a. sidst i dette indslag på YouTube på adressen: 

http://www.voutube.com/watch?v=pV08a4SCaBO 

Også set fra Sverige 

Det store lysfænomen blev naturligvis også iagttaget af et stort antal 
mennesker i det nordlige Sverige. 

Hos SUFOIs samarbejdspartner Riksorganisationen UFO-Sverige har bl.a. Clas 
Svahn, Tobias Lindgren og Håkan Ekstrand efterforsket sagen og omtalt den i 
deres tidsskrift UFO-Aktuellt nr. 4/2009. Heri gengiver de bl.a. Patrik Ohmans 
kommentar: 

„ Jeg var på vej i bil fra Puoltsa mod Kiruna og havde ikke kørt ret langt , før jeg 
så et lys stige op fra horisonten. Pludselig begyndte det at dreje rundt på en 
eller anden måde og danne ringe på himlen." 

Det lykkedes Patrik Ohman at tage 4 billeder af lysfænomenet. 

UFO-Aktueltt oplyser videre, at deres undersøgelser viser, at opskydningen fra 
en ubåd af det russiske testmissil, som det drejede sig om, fandt sted i det 
sydlige Hvidehavet, syd for Kola-halvøen, ikke langt fra Arkhangelsk. 

Selve opskydningen skete i en nordlig retning mod Novaja Zemlja og var nr. 

13 i en opsendelsesrække, hvoraf de 8 opsendelser var slået fejl. 

Det, observatørerne så, var ikke selve missilet, da afstanden var alt for stor, 
men en brændstoflækage fra missilet, deraf den roterende bevægelse 
(spiralformen). 

Styringen af missilet var umuliggjort, da motoren i missilets 3. trin ikke 
fungerede. Brændstoffet slap ud og dannede spiralformen, der senere 
udvidede sig og kunne ses vidt om. 





Opsendelsen blev dagen efter bekræftet af russiske myndigheder, og den 
russiske forsvarsanalytiker Pavel Felgenhauer sagde til nyhedbureauet AFP 
bl.a.: 

„Denne type lys- og skyformationer ses af og til, når et raketforsøg mislykkes i 
den øvre del af atmosfæren. 

Nu fik nordmændene i det mindste et flot fyrværkeri at se." 

Billederne verden rundt 

Billederne og videooptagelserne taget fra hele den nordlige del af Norge og 
Sverige nåede også verden rundt bl.a. også til DR's TV-Avis og Radioavisen på 
PI, der viste og fortalte om nogle af disse spændende optagelser. 

Internettet er et af vore dages lynhurtige medier, og en masse beretninger løb 
rundt, og der er fabrikeret og lagt en mængde amatørvideoer ud på YouTube 
med videosekvenser og fotografier fra Norge. Disse videoer er tydeligvis 
baseret på „producentens" egen verdensanskuelse og ofte med „sfærisk" 
musik som underlægningslyd.. Langt de fleste af disse „produktioner" er 
knyttet til ufo-begrebet under en eller anden form. 

Men søg blot selv på YouTube, hvis interessen skulle være der. 

Det var endda muligt officielt at foretage væddemål på lysfænomenets 
oprindelse. Et russisk raketforsøg gav på et tidligt tidspunkt pengene dobbelt 
igen, mens ufoer trods alt lå oppe i nærheden af odds 100. 

Blot en lys-hilsen fra andre planeter 

Historien fandt også vej til forskellige organisationers jule- og nytårshilsner. 
Ikke alle er åbenbart interesserede i at fortælle, hvad der i virkeligheden er 
tale om, men vil af en eller anden ubegribelig årsag ganske ukritisk bringe 
sådanne himmelfænomener ind i en sammenhæng, hvor de absolut ikke hører 
hjemme. 

Selvet - Danmarks Spirituelle Webmagasin sendte en hilsen rundt, hvori det 
bl.a. hedder: 

„Bliver 2010 året, hvor vi byder vores smukke og kærlige brødre og søstre fra 
de omkringliggende planeter,velkommen?' Er menneskeheden snart moden til 
at lægge frygt og krigsmentalitet bag sig? Er ønsket om fredelig sameksistens i 
menneskeheden så stort, at universet åbner sig for os og inviterer os ind i et 
stort kærligt universelt fællesskab af lysende og frie planeter og civilisationer? 
Og vil det komme som et chok for menneskeheden, at toppen af jordens (snart 
forhenværende) magt-elite har følt, at det var fordelagtigt for dem at holde 
menneskeheden uvidende om andre rumracer? Forsøger de med alle midler, at 
bortforklare de tegn, som universet sender menneskeheden? 

Det russiske militær sagde senere, at det var en fejlopsendelse af en raket, 
mens flere åndelige kilder siger, at det var en lys-hilsen til menneskeheden fra 
de andre planeter omkring os." 

Ja, så behøver man jo ikke være bekymret for at få en fejlslagen russisk raket 
i hovedet, når de åndelige kilder siger noget andet! 

Gad vide, hvem der har kontakten? 



Rumskibes eksistens bevist af norsk lyshilsen 

Eller som der stod i en anden hilsen i mailboksen omhandlende »Share 
International Foundation« - en organisation med rødder indenfor teosofi: 

„Den enorme, spiral lys med sit glødende centrum, set over Norge den 9. 
december 2009, har begejstret og forbløffet tusindvis af nordmænd, herunder 
astronomiske eksperter. Hvad betyder det? 

Den 12. december 2008 meddelte Share International Foundation, at et stort 
,stjernelignende' objekt snart ville kunne ses på himlen. Det er et tegn, der 
varsler den forestående tilsynekomst af Maitreya, the World Teacher, hvis 
første tv-interview vil finde sted i USA. 

,Sjernen' er i virkeligheden en af fire enorme rumskibe placeret rundt om 
Jorden. Siden december 2008 er talrige observationer af ,stjernen' blevet 
rapporteret på YouTube og nyhedsprogrammer i tv. Share International 
Magazine har modtaget hundredvis af fotografier, der viser ,stjernen' i en 
række fantastiske farver og former. 

Den enorme spiralform over Norge er en forlængelse af disse rumfartøjers 
arbejde og er uigendriveligt bevis på deres eksistens. Vores oplysninger går ud 
på, at flere sådanne manifestationer er planlagt for den nærmeste fremtid." 
Ganske rigtigt! 

Russerne har faktisk planlagt flere testopsendelser af denne type raketter. 

Det forekommer da også ret så sandsynligt, at nogle mennesker på et eller 
andet tidspunkt igen ser et uforklarligt lys på himlen, så den type spådomme 
skal såmænd nok gå i opfyldelse. 

Så må forklaringen da i det mindste måske være et af forskernes omtalte så 
mystiske ormehuller i Universet, der er blevet iagttaget, når det nu ser så 
ejendommeligt ud oppe på himlen? 

Måske skulle man anbefale, at folk forsøger at sætte sig ind i ganske enkle 
facts, før de fremkommer med dens slags spekulationer ud af den blå luft. 

På en del hjemmesider er lysfænomenet endda kædet sammen med den 
amerikanske præsident Obamas modtagelse af Nobels fredspris, selv om det 
vel egentlig foregik i Oslo? 

Andre mener, det ikke kan være et russisk raketforsøg fra en ubåd, når 
lysfænomenet blev set over en by på fastlandet eller en ø i Norge. Men der 
foreligger da vist ingen meldinger om, at fænomenet er set andre steder end 
over horisonten, dvs. ikke over hovedet på folk. 

Det anvendte missils rækkevidde er i øvrigt 8.000 km. 


Ingen 



tvivl siger UFO-Norge: Russisk raketforsøg 

SUFOI's samarbejdsorganisation UFO-Norge efterforskede 
sagen fra starten, og deres utrættelige medarbejder Ole Jonny 
Brænne siger herom til UFO-Mail: 

„Først og fremmest vil jeg gerne fastslå, at de flotteste 
fotografier af ,lysspiralen' over Nordnorge er taget med 
anvendelse af fotostativ og med lang eksponeringstid, hvilket 
bevirker, at selve spiralen tager sig endnu mere spektakulær 
ud, end den gjorde i virkeligheden for det blotte øje. 

Det er blevet bekræftet, at det drejer sig om en ICBM 
opsendelse fra den russiske ubåd Dmitry Donskoi. 


Jonny 

UFO- 


En test af våbensystemet RSM-56 Bu lava ( htto ://en. wikioedia. org/wiki/RSM- 
56 Bu lava) , eller SS-NX-30 som det kaldes i NATO-kredse. 





Denne raketopsendelse var af samme type som den testaffyring, der fandt 
sted den 1. november 2009. Da blev der også taget fotografier, men de vakte 
ikke nær så stort postyr", siger Ole Jonny Brænne til ufo-mail og henviser til 
denne adresse: http://www.yr.no/nyheter/1.6847340 




Det mystiske lys som blev set i Hammerfest søndag morgen den 
1. november 2009 var et russisk langdistance missil opsendt fra 
en russisk ubåd i Barentshavet. 


Foto: Catelijne Brokke 

Ole Jonny Brænne fortæller videre: 

„Den seneste test af våbensystemet fandt såmænd sted den 23. december, og 
alle disse testaffyringer har været anmeldt på forhånd, og russerne har 
bekræftet, at det var deres affyringer. 

httgpjl/enjianjnj/njs^ [119130243Jitml 

I Norge og Sverige, har ufo-forskere været fortrolige med denne type 
fænomener siden midten af 1970'erne. Raketopsendelser blev dengang bl.a. 
foretaget fra den daværende hemmelige Plesetsk kosmodrom, hvis eksistens 
ikke blev officielt erkendt af Sovjetunionen før i1983. 






























Dette er altså ikke noget nyt > men nogle mennesker har været ophidsede og 
forvirrede på grund af disse fotos med lang eksponeringstid', der især viser 
denne, mystiske' spiral effekt. 

Spiraleffekten er forårsaget af rakettens sidste trin enten er ude af kontrol eller 
anvendes for at opnår en gyro-stabiliserende virkning - noget det russiske 
rumprogram har anvendt mange gange før. 

Vi har såmænd også en person, der videofilmer planeterne Venus og Jupiter og 
hævder, at der her er tale om den,stjerne', som Share International venter på. 
Det synes ikke at falde denne type mennesker ind at sådanne fænomener kan 
skyldes noget helt almindeligt forekommende, og det er dem åbenbart endnu 
fjernere at checke, hvordan planeterne ser ud, og hvor Venus og Jupiter 
befinder sig på himlen. 

Men det er jo grundlæggende for seriøse ufo-efterforskere. 

Jeg har ofte spekuleret på, om den slags mennesker er lige så naive, når talen 
er om deres egne pengesager, deres forsikringer og jobs m.v." 
slutter Ole Jonny Brænne fra UFO-Norge sin kommentar til UFO-Mail. 
Lysfænomenet den 9. december 2009 er et af de mest spektakulære hidtil på 
den skandinaviske himmel. Men det er givet ikke sidste gang sensationslyst 
lynhurtigt sender denne type optagelser verden rundt med hjemmestrikkede 
forklaringer på, hvad folk har set på himlen. 

Lidt mere undersøgende journalistik kunne man måske også ønske sig og 
forvente af visse medier. I stedet ser man ofte forskelligartede 
himmelfænomener ukritisk kædet sammen med ufo-begrebet. Der må 
åbenbart stadig være læsere/lyttere/seere og dermed økonomi i denne noget 
letkøbte arbejdsmetode. 


Usædvanligt syn fra 

luften 

Af Ole Henningsen 

Passager på et fly i luften mellem Grønland og Norge 
fotograferede usædvanligt syn på himlen. 

Den tyske ufo-organisation CENAP fik for kort tid siden en forespørgsel fra en 
passager på et fly mellem Grønland og Norge: 

„Jeg har den 20. november 2009 set et objekt på himlen, som jeg ikke 
umiddelbart kan forklare, hvad er. 

Jeg befandt mig i et fly mellem Grønland og Norge og tidspunktet for 
observationen var 10.55 UTC. 

Mon I har en forklaring på det observerede?" 



De to fotografier, flypassageren fik taget af lysfænomenet på himlen ligner andre fotografi« 
af denne type raketopsendelser fra den tidligere hemmelige rumbase Plesetsk i Ruslan 
Der er i dette tilfælde tale om opsendelse af Kosmos-2455 med en Soyuz-U raket. 

Foto: CENAP 

Flypassageren opgav i sin henvendelse til CENAP en omtrentlig geografisk 
position for sin observation og nåede åbenbart også at tage to glimrende 
billeder af det observerede. 

Roland Gehardt fra CENAP var ikke i tvivl, da han så billederne, der da også 
lignede andre optagelser af visse russiske raketstarter, som er set før. 

SUFOI kunne i den forbindelse henvise til amerikaneren Jonathan McDowell, 
der har specialiseret sig i detaljerede oversigter over raketopsendelser siden 
1957. 

Han udsender samtidig også et nyhedsbrev med omtale af de nyeste 
raketstarter, både militære og civile. 

I Jonathan McDowell's »Jonathan's Space Report No. 618« fra den 27. 
november 2009 på adressen: 

http://host.planet4589.org/space/isr/back/news.618 kunne man da også 
hurtigt se, at det uden tvivl drejede sig om opsendelsen, kl. 10.44 UT, af 
Kosmos-2455 med en Soyuz-U raket fra rumbasen Plesetsk i Rusland. 






Et eksempel på lysfænomener på himlen ses her i forbindelse med 
opsendelse af et russisk Progress M-03M forsyningsrumskib til ISS - Den 
internationale Rumstation. 


Opsendelsen fandt sted fra Baikonur den 15. oktober 2009, og flere fotos kan 
ses på denne adresse: http://www.enerqia.ru/enq/iss/iss21/proqress-m- 
03m/photo 10-15.html 

Fotos: S.P.Korolev RSC Energia 





Stille lukning af britisk 

UFO Desk 

Af Ole Henningsen 

Det britiske Forsvarsministerium har i al stilhed 
lukket deres „ufo-desk" ned. 

Efter 50 års indsamling af rapporter om ufo-observationer har Det britiske 
Forsvarsministerium stille og roligt lukket deres såkaldte „ufo-desk". 

Det var via denne „ufo-desk", at henvendelser om ufo-iagttagelser fra 
offentligheden gik videre til Forsvarsministeriet. 

Forsvarsministeriet har været under stort pres for at reducere omkostningerne 
rundt om, og så kan det lille sparede beløb naturligvis anvendes til andre ting, 
der er prioriteret højere, som eksempelvis indsatsen i Afghanistan. 

Meddelelsen om lukningen blev diskret føjet til et eksisterende FOI-dokument 
(Freedom of Information Act) på Forsvarsministeriets hjemmeside med titlen 
„Hvordan man rapporterer en ufo-observation" den 1. december 2009. 

Det nævnes nærmest kun i forbifarten, at ministeriets ufo-hotline og e- 
mailadresse stoppes. 

Indtil nu har tjenesten for offentligheden muliggjort indberetning af 
observationer direkte til ministeriet. Men da ingen af de tusindvis af modtagne 
rapporter har vist sig at have nogen forsvarsmæssig interesse, var 
beslutningen om lukke „ufo-desken" åbenbart desværre uundgåelig. 
Erklæringen fra Forsvarsministereiet sagde videre: 

„Forsvarsministeriet har ikke nogen mening om , hvorvidt der findes ujordiske 
liv. Men i over halvtreds år har ingen ufo-rapport vist nogen tegn på en 
potentiel trussel mod Storbritannien. 

Forsvarsministeriet er ikke i stand til at identificere sådanne observationers 
natur. Forsvaret har ikke noget ud af en sådan undersøgelse , og det ville være 
en uhensigtsmæssig anvendelse af Forsvarets økonomiske midler. At skulle 
reagere på indberettede ufo-observationer afleder endvidere Forsvarets 
ressourcer fra opgaver > der er mere relevante for Forsvaret." 

Lukningen af Det britiske Forsvarsministeriums UFO-desk er kommet til en 
bredere offentligheds kendskab via den britiske ufo-forsker Dr. David Clarkes 
hjemmeside: http://drdavidclarke. bloasDOt.com/ og er nåede også Danmark 
via bl.a. et telegram fra et af de internationale nyhedsbureauer. 





Flere fotos til SUFOI's 
Fotoafdeling 

Af Ole Henningsen 

De seneste par år har budt på et stigende antal indberetninger til 
Skandinavisk UFO Information af fotosager, dvs. iagttagelser og 
fotograferinger af usædvanlige ting på himlen. 

Der er i SUFOI's Fotoafdeling for året 2009 p.t. registreret 43 tilfælde, hvor der 
er taget fotografier eller videosekvenser af noget for fotografen 
ejendommeligt, der samtidig er observeret på himlen. Det er lidt flere end i 
2008, men samtidig det dobbelte af 2007 og tidligere år. 

Fotoapparatet ved hånden 

Det større antal registrerede fotosager i SUFOI's Fotoafdeling skyldes flere 
sammenfaldende forhold, bl.a. den større mulighed for at fotografere og filme, 
der følger i kølvandet på den digitale revolution med udbredelse af eksempelvis 
telefoner og andet udstyr med optagelsesmuligheder. Dvs. man har oftere en 
optagemulighed direkte ved hånden, når noget interessant dukker op - men 
andre faktorer spiller også ind. 

Varmluftballonerne flyver i stor stil 

En anden meget væsentlig faktor er helt tydeligt fremkomsten af små 
varmluftballoner, som bl.a. nemmere for en billig penge har kunnet købes i 
større stil gennem en del af de større dagligvarekæder. 

Fotografier eller videosekvenser af små varmluftballoner opsendt fra 
fællesarealer og villakvarterer tegner sig for halvdelen af årets registrerede 
fotosager. 

Tidligere var man afhængig af egen eller andres import af ballonerne, som en 
stor del af danskerne ofte havde stiftet bekendtskab med under ferieophold i 
Østen eksempelvis i Thailand. 

Opsendelsen af sådanne varmluftballoner er blevet afprøvet mange steder 
landet over og blevet populære bl.a. i forbindelse med familiefester og andre 
sammenkomster. 

Det er da også typisk, at indberetningerne i sommerperioden ofte ses i 
forbindelse med weekender, ligesom der også er indberetninger koncentreret 
omkring årsskiftet. 

Dette vil givet også vise sig i antallet af indberetninger i de første uger af det 
nye år. 

Flere ressourcer anvendt 

Der har de seneste år været sat flere ressourcer ind på at registrere og 
efterspore billeder, når sådanne eksempelvis har været omtalt i medierne, eller 
er blevet nævnt i mails til SUFOI. 

Dette giver i sig selv et større antal billeder registreret i fotoarkivet og ændrer 
på statistikken som sådan. 



Venus og fly 

Den resterende del af de undersøgte fotografier forårsages af astronomiske 
objekter, som eksempelvis de lysstærke planeter som Venus og Jupiter samt 
lysføringer på fly i luften. 

Det er sjældent, at folk er opmærksomme på, hvor stærktlysende og 
ejendommeligt f.eks. planeten Venus kan tage sig ud nær horisonten på visse 
årstider. 

Det er heller ikke ualmindeligt, at landingslys på fly under visse vinkler kan se 
usædvanlige ud i luften. 

Ups! Hvad er dog det? 

En stor del af henvendelserne til SUFOI om såkaldte „ufo-fotografier" er ikke i 
forbindelse med noget, der direkte er iagttaget på himlen, men vedrører 
ejendommelige aftegninger, som man bagefter har fået øje på i forbindelse 
med, at billederne fra digitalkameraet bliver lagt ind på og studeret nærmere 
på computeren. 

Antallet af denne slags henvendelser til SUFOIs Fotoafdeling lå for et par år 
siden på næsten halvdelen, men ligger i 2009 på 25%. 

I mange tilfælde ses der eksempelvis en lille mørk aftegning på billedet, der 
ser ejendommelig ud. I nogle tilfælde, er der tale om en fugl, der tilfældigvis 
har været på himlen, mens der i andre tilfælde blot er tale om et insekt, der 
ubemærket er fløjet forbi kameraet under fotograferingen. 

Reflekser kan se ejendommelige ud 

Der kommer hvert år fotografier ind til efterforskning, der helt tydeligt viser 
reflekser opstået i kameraets objektiv. 

De fleste af denne type billeder er ret nemme at bedømme og give en fornuftig 
forklaring på. 

Men et af de mest spektakulære fotografier fra 2009 viser egentlig en refleks, 
som tager sig meget ejendommelig ud, og har givet anledning til en del 
spekulationer hos SUFOI's fotokonsulenter. 

Orberne er kommet for at blive 

En del af de billeder, der er modtaget til undersøgelse hos SUFOI, og hvor der 
intet usædvanligt er iagttaget på himlen under selve fotograferingen, viser 
„orber". 

En betegnelse, som vi har taget til os fra engelsk. 

Orber er små runde, lyse aftegninger forskellige steder på fotografier. 

Disse aftegninger skyldes ganske små partikler i luften meget tæt på 
kameraets objektiv og belyst af kameraets - ofte automatisk udløste - blitz. 
Partiklerne kan være støv, røg eller små vanddråber. 

Især på udenlandske websites ses sådanne aftegninger ofte omtalt i 
forbindelse med nattebesøg på kirkegårde, spøgelsesplagede huse, forsøg på 
påvisninger af ånder m.v., men årsagen til aftegningerne er altså såre simpel 
og kan efterprøves med en støveklud, rystet foran et kamera en aften. 

Utilstrækkelige data 

Visse af disse optagelser er nemme at bestemme, medens andre simpelthen 
indeholder for få data i optagelsen til at man kan sige noget meningsfyldt om, 
hvad der tilfældigvis er kommet med på billedet. 



Sådanne billeder med for få „pixels" til en egentlig undersøgelse må rubriceres 
under kategorien „utilstrækkelige data". 

Ikke alle fotosager er færdig-efterforsket 

Opgørelsen skal ses med et vist forbehold, idet ikke alle fotosager fra 2009 af 
forskellige årsager på nuværende tidspunkt er færdig-efterforsket af SUFOI's 
Fotoafdeling. 

Nogle fotografier kan registreres og efterforskes ret hurtigt, da de umiddelbart 
viser ting, der nemt lader sig identificere, mens andre kræver et noget større 
detektivarbejde. 

Ikke-identificerede fotos 

Der modtages med mellemrum fotografier til bedømmelse, som SUFOI måske 
efter en omfattende efterforskning ikke umiddelbart kan give en éntydig 
forklaring på. 

Under denne kategori er udelukkende rubriceret fotografier, der er taget, 
medens der samtidig er observeret noget usædvanligt på himlen. 

I årenes løb drejer det sig om 10 - 15 fotos, svarende til nogle ganske få 
procent af det modtagne fotomateriale. 

I 2009 er der p.t. kun rubriceret et enkelt billede under denne kategori. 

Der tale om en optagelse modtaget fra en af Bornholms kendte kunstnere, 
maleren og tegneren Nis Jessen fra Østerlars, hvis usædvanlige oplevelse den 
28. juni 2009 kl. 18.55 er detaljeret omtalt i UFO-Mail nr. 113 i 

artiklen »Observation og foto fra Bornholm« . 

Billedet i sig selv viser kun en lille ubetydelig lys plet på en blå himmel, men 
understøtter observatørens forklaring af, hvad han så på himlen den 
pågældende dag. 

Pr. definition er der her tale om et ufo-foto. Dette betyder udelukkende, at det 
observerede og fotograferede på nuværende tidspunkt - trods beskrivelsen og 
de foretagne undersøgelser - ikke entydigt har kunnet identificeres som noget 
bestemt kendt. 


Senest efterforskede 
fotosager 

fra SUFOI's Fotoafdeling 

Af Ole Henningsen 

4450 Jyderup - 23. august 2009 

Et af de tilfælde, hvor der først opdages noget mystisk på billedet, når det 
senere er overført til computeren. Fotografen fortæller i sin henvendelse til 
SUFOI: 

„Jeg går dagligt en tur med min hund om bag Jyderup Statsfængsel og tager 
næsten altid nogle billeder med min mobiltlf (2mega pixel). 




Dette billede (taget 23. august 2009 kl. 10:22 om formiddagen) tog jeg pga. 
de smukke skyer. Jeg står ved skovbrynet bag fængslet og kikker i retning af 
nordnordvest. 

To dage senere opdager jeg den lille prik på billedet midt i, til højre for skyen. 
Om det er et støvkorn på linsen eller en fugl kan jeg ikke sige. En flyver tror 
jeg ikke det er > det plejer jeg at lægge mærke til. Opløsningen er jo desværre 
ikke særlig stor, så det er svært at se hvad det måtte ligne. 

Men jeg må lige have delt mit ,UFO billede' med nogen og det er hermed 
gjort." 




% 


■■ 




Den opdagede lille, mørke aftegning ses lidt til venstre for midten i billedet. 


Udsnitforstørrelse af det 
originale billede viser ikke 
de store detaljer i 
aftegningen pga. billedets 
lille opløsning. Over og 
under aftegningen ses dog 
lysere partier. 

Billedet har været omkring 
SUFOI's fotokonsulenter, 
hvoraf et af synspunkterne 
var, at det kunne dreje sig 
om et meget lille insekt, der 
sad på selve linsen 
(kameraets objektiv) bl.a. 
Udsnitforstørrelse af den lille mørke aftegning, pga. den store kontrast i 

billedet. 

Insektet skulle i givet fald have været utroligt lille, så de øvrige mener, at det 
sandsynligvis har befundet sig et lille stykke væk i luften og tilfældigvis er 
kommet med på optagelsen ved forbiflyvningen. 

Det nævnes også, at det er ret almindeligt, at selv sådanne små insekter ofte 
kan ses på især digitale optagelser, hvor brændvidden på mange af 
kameraerne er meget lille med stor dybdeskarphed til følge. 

Til sammenligning ses et foto af et forbiflyvende insekt. Billedet er taget i maj måned 2007 
Hansjiirken Kobler fra den tyske ufo-organisation CENAP, som SUFOI har haft samarbejde m< 
gennem mere end 30 år. 


Foto: Hansjurgen Kohier 

Udsnitforstørrelse af det tyske insektfoto til sammenligning. 

Foto: Hansjurgen Kohier 

Det bemærkes, at det tilsyneladende er muligt at se „vinger" på det tyske foto. 
Det ville man måske også kunne på det danske foto, hvis optagelsesvinklen 
havde været en anelse anderledes. 

Ud fra billedet er det ikke muligt med 100% sikkerhed at fastslå, hvad der er 
fotograferet. Vi er dog i SUFOI's Fotoafdeling ud fra udseende og 
omstændigheder ved fotograferingen overbevist om, at der er tale om et lille 
insekt meget tæt på (eller på) kameraets objektiv. 

Ikke alle fotografer er enige i den forklaring, vi i SUFOI's Fotoafdeling efter 
undersøgelserne kommer frem til, men de fleste er tilfredse med at få en 
fornuftig og tilfredsstillende respons på deres foto-henvendelse. 

I forbindelse med denne sag, lød kommentaren fra fotografen: 

„Tusind tak for det fyldestgørende og omhyggelige svar på mit billede. Det er 
jeg rigtig glad for > også selvom det nu sandsynligvis er et insekt, jeg har 
fanget i et kort sekund 

Malaga, Spanien - 2. juli 2008 

I visse tilfælde ses efter optagelsen af aften- og nattebilleder med blitz 
karakteristiske, lyse, runde aftegninger, som ikke er set ved selve 
fotograferingen. 

LK er bosat i Portugal, men var på besøg hos familie i Spanien og sender sine 
billeder til SUFOI med denne kommentar: 

„Sender jer her nogle billeder taget sidste sommer i Malaga. 
Jeg opdagede først nu, ved en mere grundig gennemgang, at der på hvert 
billede er en stor lysende kugle, som bevæger sig skråt op fra højre imod 
venstre, eller rent geografisk fra Nord imod Syd. Jeg hørte absolut ingen lyde 
af nogen art da jeg tog billederne, og der var ingen lokale fester eller lign. på 
stedet. 



Billederne er taget i skumringen, lige på det tidspunkt hvor mørket falder på. 
Huset på billedet tilhører min kusine, som bor der fast > og det er bag hendes 
hus, at man på hvert billede kan følge kuglen. 

Jeg tror; at billederne er taget med blitz; (automatisk), - kan det være 
derfor,. ? Jeg har ikke selv nogen ide om hvad det er, men måske I i SUFOI har 
set noget lignende før, og kan forklare det.,, ?" 


div> 



På disse to fotografier ud af en række ses, hvorledes en lyskugle tilsyneladende komme 
flyvende fra højre side og bevæger sig mod midten af billedet. Der er intet observeret unde 
fotog raferi npen^ei^i^ket vedautomatis^anvendelseaf 



Ændres der ved belysningen af billederne, ses det på disse udsnitforstørrelser, at der < 
adskilligt flere små lysende aftegninger på fotografierne. Sådanne aftegninger kalde 
populært for „orber" og skyldes meget små partikler i luften helt tæt på kameraets objekti 
og belyst af blitzen. 









Barsk demonstration af fremkomsten af „orber" - tilrådes ikke pga. støvfaren for kamerae 
På øverste foto ses en enkelt orb lidt over midten af billedet. Der er anvendt blit 
På nederste foto er rystet en støveklud foran kameraets objektiv lige før fotograferingen, c 
der fremkommer straks en utrolig mængde orber i forskellige størrelser afhængig af afstande 
til kameraet og blitzen. 

Demonstrationsfotos: Ole Henningsen 

„Tak for jeres svar og den fine rapport. 

Det lyder rigtig interessant > og som I ved', havde jeg så på fornemmelsen, at 
noget ikke var helt rigtigt. 

Spændende at læse om, hvordan støvpartikler kan reflektere på sådan en 
måde. Det lyder jo også helt logisk, "kommenterer efterfølgende fotografen den 
redegørelse, SUFOI's Fotoafdeling sendte ham om sagen. 

Betegnelsen „orb" har vi taget til os fra engelsk. 

De små, runde, lyse aftegninger forskellige steder på et billede skyldes 
bittesmå partikler i luften meget tæt på kameraets objektiv og belyst af 
kameraets - ofte automatisk udløste - blitz. Partiklerne kan være støv, røg 
eller små vanddråber. 

Især på udenlandske websites er orberne ofte omtalt i forbindelse med 
fotografiske nattebesøg på kirkegårde, spøgelsesplagede huse, påståede ånde¬ 
fotos mv., men deres årsag er altså såre simpel og kan efterprøves en aften 
med en støveklud rystet foran et kamera. 

Lanzarote, Spanien - 4. marts 2009 

En an den tilsendelse af foto, hvor der ikke samtidig er observeret noget på 
himlen i forbindelse med fotograferingen. 

Fotografen, en 51-årig fuldmægtig, skriver til SUFOI bl.a.: 

„Vi var på bustur på Lanzarote i et vulkanområde, hvor der ikke var adgang til 
området andet via lokale busser. Iflg. det oplyste lever der ikke dyr i området 
på grund af undergrunden (lavaområde) og de store temperaturudsving fra 
dag til nat på ca. 20 grader. 

Da vi kørte rundt i området i bus, tog vi billeder af vulkanerne fra bussen. 

Jeg tjekkede et billede, jeg lige havde taget af en vulkan, der ikke lå så langt 
borte. Og på billedet var en ,underlig flyvende ting', tilsyneladende lige over 
krateret. 

Jeg tjekkede straks, at der ikke var en plet på vinduet i bussen, som kunne 
forklare fænomenet - og det var der ikke. 








Jeg har selv prøvet at zoome ind på fænomenet > uden dog klart at kunne finde 
en løsning." 






Vulkanområde fotograferet på Lanzarote i sommeren 2009. Den ejendommelige aftegning s< 
lige over vulkanen lidt til venstre for midten af billedet. 


Til venstre et udsnit af det originale foto. 

Ovenover til højre ses et udsnit af dette foto vendt på hovedet, dvs. roteret 180 grade 
Der er uden tvivl tale om en vanddråbe på bussens rude. Vanddråben virker om en linse, d< 
som en lup (forstørrelsesglas) på en vis afstand omvendt aftegner dele af omgivelserne, 
dette tilfælde en del af himlen (det mørkere blå) samt en del af vulkanen (den mørt 
aftegning). 

Kontrolfotos i arkivet 

Til sammenligning ses fotos taget taget gennem en busforrude af Ole 
Henningsen nord for Prag om morgenen 16. oktober 1994. 





Billedet er taget ud gennem forruden på en bus, og midt i billedet ses en mørk, hvælv 
aftegning med en (sammenhængende) markant blålig hvælvet aftegning nedenunde 
På udsnitforstørrelserne er ændret i lys- og kontrastforhold for at tydeliggøre d 
fotograferede. 

Denne aftegning skyldes med 100% sikkerhed en vanddråbe på rude 

Vanddråben blev efterfølgende direkte iagttaget på bussens forrude. 








Der er ingen tvivl om, at optagelsen fra Lanzarote har samme oprindelse, selv 
om fotografen var åndsnærværende nok til at se efter, om der var en plet på 
vinduet efter fotograferingen. Men den klare vanddråbe blev ikke set. 


civile ufo-rapporter i 
henvendelser om ufo- 


4540 Fårevejle - 22. august 2009 

Efter at SUFOI i januar 2009 fik overdraget de 
Flyvevåbnets arkiv, videresender Flyvevåbnet nu alle 
rapporter og billeder fra civile borgere til SUFOI. 

Denne fotosag hidrører fra en henvendelse til Flyvertaktisk kommando, hvori 
det hedder: 

„Hermed fremsendes 8 stk. fotos optaget den 22. August fra kl. 20.22 af 
flyvende objekt, som jeg og min hustru observerede fra vores 
sommerhusterrasse ved Sejrøbugten i nærheden af Fårevejle. 

Det bevægede sig fra vest mod øst i, hvad jeg vil kalde helikopterhøjde, 
retningen var i en sigtelinje fra over Nexelø, Ordrup Næs, mod ca. det dybeste 
sted på Sejrøbugten. 

Der var ingen støj. Vi antog det først for at være en varmluftballon (ild? på 
undersiden, sort på oversiden), men da det var totalt vindstille, var der 
tilsyneladende ikke naturlig fremdrift. 

Billederne er først taget efter et pat minutters iagttagen, da det tog lidt tid at 
finde kamera frem (Nikon D200), med 18-200mm optik. 

De første er meget rystede, da iso indstillingen stod lavt, de sidste med høj iso 
fuld tele 




Øverst ses c 
bedste af 
fremsendte 
originalfotografl 
Nederst s 

udsnitforstørrels 
og anvendelse 
filtre i et forsøg 
at fremhæ 

detaljer 
aftegningen. 


Efter at have gennemgået observationsberetningen og de efterfølgende 
modtagne originale fotografier samt andre samtidige observationsberetninger 
tilligemed vejrdata fra området, er der ingen tvivl om, at det observerede og 
fotograferede objekt på himlen er en lille varmluftballon opsendt fra 
lokalområdet. 

Efter at have gennemlæst SUFOI's Fotoafdelings rapport om sagen erklærer 
fotografen sig enig med denne tilbagemelding: 

„Mange tak for den meget interessante rapport , som jo gav os svar på 
spørgsmålet om, hvad det var vi så på himmelen. 
SUFOI skal have stor ros for det flotte rapportarbejde , som vi synes er meget 
seriøst. 

Vi står gerne til rådighed , hvis der dukker noget op på himmelen en anden 
gang." 

Der er i 2009 indkommet en lang række andre fotosager, både fotos og 
videosekvenser med optagelser af varmluftballoner, men langt de fleste 
billeder er mere eller mindre rystede optagelser af små orangerøde lys på en 
mørk himmel. 

Derfor er ovenstående fotosag udvalgt til brug for ufo-mail, da nattemørket 
ikke helt har sænket sig i nævnte sag, og det er nemmere at påvise, hvad der 
rent faktisk er fotograferet. 

På SUFOIs website kan man se henvisninger til en lang række andre ballon- 

fotosaqer . 


8592 Anholt - 19. september 2009 

Denne fotosag vedrører også et eksempel på, at der ikke er observeret noget 
usædvanligt på himlen ved selve fotograferingen. 

Til gengæld voldte tydningen af billedet i første omgang en del problemer hos 
SUFOrs fotokonsulenter, der dog efterfølgende kom frem til løsningen. 

Med sit udseende alene må billedet dog nok anses for at være det hidtil mest 
spektakulære modtaget i SUFOI's Fotoafdeling i 2009. 




Fotografen, den 63-årige ingeniør Søren Fosberg, henvender sig først til DMI, 
Danmarks Meteorologiske Institut, for at få deres vurdering. 

DMI's seniorklimatolog John Cappelen er i sit svar inde på, det må dreje sig om 
en eller anden form for et refleksfænomen opstået i kameraets objektiv og 
tilråder yderligere eksperimenter med kameraet rettet mod Solen. 

John Cappelen henviser efterfølgende fotografen til Tycho Brahe Planetarium 
og SUFOI for yderligere undersøgelser og kommentarer. 

Søren Fosberg nævner bl.a. i sin henvendelse: 

„Jeg kontakter Jer hermed for at få Jeres kommentar til vedlagte foto. 
Nærmere beskrivelse af billedet og omstændighederne er her: 

Billedet er taget på Anholt, omkring kl. 18.25 den 19. september 2009 og viser 
solnedgangen ude over havet mod Jylland. Til højre på himlen ser man et 
tilsyneladende veldefineret legeme stå mellem skyerne (se nærmere 
nedenfor). 

Andre tilsvarende fotos jeg tog ca. samme tid viser ikke noget. Jeg opdagede 
først,genstanden' da jeg kiggede billederne igennem efter at være kommet 
hjem så jeg aner ikke hvordan den forsvandt igen. 

Den kan dog have været skjult bag skyerne på de andre fotos. 

Jeg sendte det ind til DMI, men de kan ikke forklare hvad man ser - så nu 
forsøger jeg hos 





På dette originale foto ses den ejendommelige grønne aftegning tilsyneladende „gemme si« 
bag skyen i højre side af fotoet. 

Foto: Søren Fosberg 






Udsnitforstørrelser af det originale foto samt fremhævelse af aftegningen ved hjælp af eksti 
kontrast m.v. 



På ovenstående foto ville en traditionel refleks „R" almindeligvis være 
placeret „omvendt" for enden af den blå pil med „S" (Solen) som lyskilden 
ved den anden ende af pilen. 

Det ses dog ofte med nyere kameraer, at der er reflekser og lysplamager 
placeret andre steder på billederne end ovenstående traditionelle markering 
af refleksdannelse. 

Reflekser i røde og grønne farver er helt almindelige. 

En „traditionel" refleks - sås ofte tidligere på fotografier, når Solen eller anden 
stærk lyskilde var at se i billedet, eller evt. ret tæt på at kunne ses i billedet - 
og man kunne finde årsagen til refleksen ved at trække en linje fra refleksen 
gennem billedets midterpunkt. I samme afstand som refleksen - på den anden 
side af diagonalkrydset - fandtes lyskilden, der var årsag til refleksdannelsen. 
Refleksen var ofte at se som en „omvendt gengivelse" af den originale lyskilde. 




Problemet med det modtagne billede er umiddelbart, at den grønne aftegning 
ser ud til at være delvis bag skyerne, hvilket ikke er almindeligt for en refleks. 



Der er foretaget mange eksperimenter med div. filtre i 
billedbehandlingsprogrammer mv. i forsøget på at finde 
løsningen på dette foto, bl.a. ved at vende aftegningen 180 
grader og sammenligne med aftegningen af Solen. 

Foto: Ole Henningsen 

Efter en nærmere undersøgelse, er der udfærdiget en 34 sider lang rapport om 
denne fotosag. Der er i SUFOI's Fotoafdeling ikke tvivl om, at den grønne 
aftegning er en refleks forårsaget af den skarpe sol. 

Der lægges i rapporten vægt på, at den grønne aftegning IKKE direkte er 
iagttaget på himlen. Et så stort - i udstrækning - lysfænomen ville uvægerligt 
have tiltrukket sig meget stor opmærksomhed. 

Men billedet var alligevel med sit ejendommelige udseende absolut 
mystificerende, da der findes en rund grøn aftegning, der tilsyneladende 
befinder sig BAG ved nogle af skyerne og derfor må være noget „selvlysende", 
der befinder sig bag skyerne. 

Imidlertid findes der over den runde grønne aftegning en svagere rød 
aftegning. Sådanne aftegninger tyder på et refleksfænomen, hvis man 
samtidig ser på geometrien i billedet. Retningen og afstanden fra billedets 
midterpunkt (diagonalkrydset) peger på en refleks. 

På et efterfølgende foto ses endvidere to svage aftegninger - både rød og grøn 
- og nu nede i vandet. Altså flytter de grønne og røde aftegninger sig afhængig 
af Solens placering (som lyskilde) i billedet. 

Refleksfænomener er almindeligvis i forskellige grader svagere end lyskilden 
(her Solen) og kan optræde i forskellige farver - også i forskellige former. 
Refleksdannelser af forskellig slags kan ofte studeres i TV i nyhedsindslag men 
oftere især i film. Refleksfænomener ses som en omvendt spejling af lyskilden. 

I det aktuelle tilfælde er det SUFOI's opfattelse, at den grønne aftegning er 
den omvendte spejling af Solen i så svagt lys, at den foranliggende aflange sky 



ikke længere forsvinder i Solens skarpe lys, men at skyen faktisk ses gengivet 
(i refleksen). 

Denne skyformation falder tilfældigvis sammen med de øvrige skyer på det 
sted, hvor den grønne aftegning findes på himlen, og derved opstår effekten 
af, at den grønne aftegning er „bag skyerne". 

Det er den jo faktisk også, da den er et svagt omvendt billede af Solen (med 
skyen foran). 

Fotografen kan sikkert ikke være så heldig at eftergøre fotoet nøjagtigt igen. 
Men under alle omstændigheder vil det være muligt med samme kamera/optik 
at eftergøre selve refleksdannelsen med grønne og røde (eller andre farver) 
aftegninger forskellige steder på billederne ved forsøg med samme form for 
belysning og kameraet pegende i forskellige retninger i forhold til Solen. 

Der findes i SUFOI's ældre arkiver faktisk en serie fotografier, der viser netop 
svagere omvendte aftegninger af lyskilder, så det er altså set før. 


Seneste beretninger til 
www.ufo.dk 

Observatørerne fortæller: 

Polderrev Camping, 8500 Grenaa - Skolernes 
sommerferie 1993 

Min beretning er måske lidt anderledes, da der her ikke hersker tvivl, 
overhovedet, at det var en ufo (I ved sådan som man nu forventer, en ufo ser 
ud). Om det så er/var besøgende fra rummet, kan jeg ikke svare på. 
Jeg er lidt usikker på årstallet, men det var mens jeg læste hf (ca. 1993) og 
havde sommerferiejob på Polderrev Camping i Grenå. Min kusine og jeg var 
færdige med arbejde, og var på vej fra vores telt, på vej i bad inden bålfest på 
stranden. 

Vi så den bare der på den sorte nattehimmel!!! Der må altså være flere, der 
har set den, for den var altså ikke til at undgå, hvis man bare kiggede lidt op. 
Den må have været meget stor, da den nok hang ude over havet og ikke 
virkede lille for os. Den var ligesom en „klassisk", men det mærkelige var at 
den lyste... altså skroget lyset, varmt gult som en glødepære. Der var også 
noget, som virkede som vinduer, men de var mørke. Jeg har ofte tænkt på, at 
det burde have været omvendt. Altså at det skulle være vinduerne lyste. Hvad 
end det var, så prøvede det bestemt ikke at skjule sig. Vi stod og kiggede på 
den i flere minutter, og den hang der bare. Ja, hvad gjorde vi så... Vi gik i bad, 
for der skete jo ikke mere. Da vi kom ud var den væk. Min kusine fortalte 
faktisk til nogle af de andre, hvad vi havde set, men det troede de selvfølgelig 
ikke på. 



4800 Nykøbing F - Mellem 1. og 5. august 1999 

Det var lige omkring solformørkelsen i august 1999, enten et par dage før eller 
efter. Jeg var 13 år og alene hjemme den eftermiddag. Det var letskyet. Jeg 
stod på altanen og kiggede, som jeg nu plejede engang imellem, og fik så øje 
på den. Den var komplet krom. Ligesom en mønt, jeg kunne se solens lys 
spejle sig i den. 

Jeg vil skyde den til at have været ca. 2-400 meter oppe. Den „hang" en smule 
skævt i luften, mod venstre, og svævede helt stille. Jeg stod og kiggede på 
den i ca. 10-15 minutter, uden der skete noget som helst. Derefter gik jeg ned 
i vaskekælderen og satte en maskine over, og da jeg kom op igen ca. 10 min 
senere var den væk. Da der desværre ikke var kameraer i mobiltelefonerne 
dengang, så fik jeg desværre aldrig taget et billede. 

Formen er svær at beskrive, men den mindede mest af alt om en bowlerhat. 
Dog mere strømlinet. Og så uden hul i bunden. Størrelsen vil jeg ikke spille alt 
for klog på, men et par bilers størrelse er nok ikke at underdrive. 

2200 København N - 1999-2001 

Jeg var omkring 5 el. 6 år gammel. Jeg stod ude på altanen med min søster (7 
- 8 år gammel), og vi kiggede bare rundt på himlen. Så kom UFO'en til syne. vi 
stod og stirrede på den i et par sekunder, og så løb jeg ud for at finde et 
kamera, men hverken mig eller min søster kunne finde ud af at bruge det, og 
der var heller ingen filmrulle i. Da jeg igen kom ud på altanen, var den et par 
meter længere væk, til højre. Og efter et par sekunder igen, forsvandt den. 

Gamtofte, 5610 Assens - 19. september 2009 

Jeg ville tage et foto af en flot sky. Da jeg lagde mine fotos på min computer, 
så jeg noget mærkeligt på det første foto. Jeg vil meget gerne have hjælp. 
Hvis I går ind på Fyns Stiftstidende, og så ind under Assens, så kan I finde den 
artikel (er dette en flyvende tallerken). 

Jeg er blevet meget til grin, men hvad er dette. På min egen computer i mit 
picasa-fotoprogram, kan vi, når jeg zoomer ind, med blotte øje se, den lyser 
rødt opad og grønt nedad. Håber I kan hjælpe mig. 

SUFOI kommentar: 

Det kan ikke umiddelbart ud fra fotoet alene med 100% sikkerhed afgøres, hvad der 
er fotograferet, men de foreløbige undersøgelser tyder på, at der sandsynligvis er tale 
om en fugl eller et insekt, der tilfældigvis er kommet med på billedet. 
Sagen vil blive nærmere omtalt i en kommende ufo-mail. 

8300 Odder - 05. oktober 2009 

Observation 1, kl. 19.40 

En lysende kugle bevæger sig langsomt mod os fra syd sydøst. Lyset virker 
større og kraftigere end på et fly. Der var ingen blinkende lys at se. Da 
objektet er ud for os drejer det mod øst og forsvinder langsomt i mørket. Vi 
hører ingen lyd fra objektet, trods det vindstille vejr. Objektet lyser 
nogenlunde lige meget under hele forløbet (ca. 5 min.) 

Observation 2, kl. ca. 20.00 

Så et orange objekt stå stille i luften, kaldte på min kone og søn der begge så 
objektet. Efter objektet havde stået stille i luften, begyndte det langsomt at 
bevæge sig mod øst, hvorefter det forsvandt bag nogle træer, så vi ikke 
længere kunne se det, der var ingen lyd. Vejret var skyet med støvregn. 



7451 Ilskov - 13. oktober 2009 

Meteor observeret på hovedvejen lige syd for Ilskov. Observeret under kørsel. 
Meteor med klar hvid kerne og medium lang hvid hale, rødligt skær af gnister i 
randen af det hvide. Halen var ikke som et stjerneskud, men mere 
flammeagtigt. 

Kernen var usædvanlig stor. Vurderet til at have en visuel størelse der svarer 
til et lyssignal set fra 20-30 meters afstand. Lysstyrken svarer til nærlys fra en 
bil på 50 meters afstand. 

Kernen opløses og brækker i mindre stykker, der i starten gløder rødt, men 
forsvinder, da de køler ned. Har set mange meteorer og stjerneskud i tidens 
løb, men aldrig en hvor kernen havde en størrelse som den i aften. 

6230 Rødekro - 13. oktober 2009 

Jeg var ude at fiske ved Arnå (ca. 35 km fra den tyske grænse). 
Jeg så ned i vandet, da jeg skimtede noget i luften. Da jeg så op, observede 
jeg 3 lysnede objekter. Jeg troede, at der var et fly, som eksplorede i flere 
stykker. De roterede lidt i sig selv, blev mere intense og slukkede. Det 
lysfænomen varede ca. 4 sekunder. Derefter var det eneste, der var tilbage på 
himlen, røg, som var en zig zag spiral form, som kunne ses i lang tid, mindst 
10 min. 

9900 Frederikshavn - 14. oktober 2009 

Ser et lys svævende på himlen. Det er konstant orange, men virker til tider 
svagere. Jeg kalder på min kone, som også kommer ud, og vi bliver enige om 
at det nok er en "planet". Vi bemærker så et almindeligt fly kommer flyvende 
med sine blinkende lys med retning mod øst, altså mod det orange lys. Det 
orange lys påbegynder så sin flyvning i nordlig retning. Vi observerer den i ca. 
3 minutter, efter den er begyndt at flyve, herefter kan vi ikke længere se den. 
Der var ingen lyd overhovedet. 

2800 Lyngby - 14. oktober 2009 

Så pludselig i klart vejr noget meget højt oppe, der lignede en almindelig 
stjerne, men den havde en aflang facon, som om der var 2 stjerner sat 
sammen. Den stod stille. 

Da jeg næsten var ved opkørslen til Lyngby, kom der pludselig en lille „stjerne" 
ud af den store „stjerne", denne stod så også stille. 

Jeg kørte op ad afkørslen til Lyngby og skulle til højre af Klampenborgvej, så 
jeg kunne ikke følge den mere, da den så var bag mig. 2 minutter derefter var 
jeg hjemme og skyndte mig ud i haven med min mand, men desværre var der 
for mange træer, så vi kunne ikke se, hvad der videre skete. Der må absolut 
være andre, der har observeret det, da det var meget tydeligt på himlen. 

9982 Aalbæk - 17. oktober 2009 

Observation kl. 19.40 DST. 

Lørdag aften efter svigermors fødselsdag er jeg ved at fylde tasker o.s.v. i 
bilen, da min søn på 2 V 2 siger: „Hvad er det". Han peger op i luften, og der ser 
vi fire gulorange lys, der stille glider hen over os. De er næsten lodret over os i 
starten, (men nok lidt vest for os), og de flyver nok ca. stik syd i retning af 
Frederikshavn. De fire lys udgør en rektangel tilsammen. Da jeg har 



kameratasken lige ved hånden, griber jeg videokameraet med det samme og 
filmer dette: http://www.winqspan.dk/files/hvaderdet.wmv 

Om lysene er dobbelte trekanter, som det ses på filem, er jeg efterfølgende 
blevet usikker på, da jeg kan se, at trekanterne kun ses, når kameraet ikke 
kan finde ud af at stille skarpt. Men jeg har ikke kunnet genskabe denne 
effekt. Jeg aner ikke, hvad det var, vi så. Der var ingen lyd ved det, så hvis det 
har været fly, så har de været meget højt oppe. Hvis det var fly, så kan lyset 
måske være reflektioner fra solen, da det jo ikke er så længe efter solnedgang. 
Og solen kunne måske godt skinne på fly, der var nogle kilometre oppe. Dog 
var størrelsen på lysene så stor, at jeg tvivler noget på dette. 
Videokameraet er et Panasonic NV-GC280, som har en 3.0-30 mm Leica optik. 
(Det svarer til en SLR med 42-430mm optik). Jeg vil meget gerne have 
opklaret, hvad det var vi så. 

Observation kl. 19.50 DST. 

Kl. 19.45 gør mine tre hunde voldsomt. Skal samtidig ud efter mere 
hundemad. Kigger op på "himlen og ser 4 objekter i retning syd, 35-40 grader 
over horisonten. Render ind efter mit kamera, medens jeg kalder på familien. 
Ude igen tager jeg et billede, men da det er med blitz, vil jeg slå om til ingen 
blitz, og i det forløb er de fire objekter knap synlige mere. 

SUFOI kommentar: 

Videosekvensen kan ses på ovennævnte internetsite. Der er utvivlsomt tale om 
varmluftballoner, og den nævnte effekt med „dobbelte trekanter", der kun ses i 
kameraet, skyldes en teknisk effekt. 

Sagen vil blive nærmere omtalt i en kommende ufo-mail. 

5500 Middelfart - 17. oktober 2009 

Rapportøren befandt sig sammen med sin bror på Hindsgavl Camping på Fyn. 
Ved 22-tiden får rapportøren gennem en terassedør øje på to lys. Om det 
videre forløb fortæller rapportøren: „ Jeg kalder på min bror; og vi går ud på 
terassen og ser mellem 20 og 35 lysende kugler højt på himlen. Det lignede en 
kolonne af fly; men der var ingen lyd eller blink. Det var ellers vindstille. Det 
var ikke fly eller helikoptere. Det lignede satelitter i form, bare 3 gange større 
og hurtigere og så orange røde. De [lysene] fyldte meget på himlen, nogle af 
de forreste kugler ændrede retning og fløj mod hinanden. Det hele foregik lige 
foran stjernebilledet Lillebjørn." 

SUFOI kommentar: 

Det observerede fænomen har befundet sig højt over den nordlige horisont og 
bevægede sig fra en vestlig retning mod en øst. Ifølge DMI var der på 
observationstidspunktet en svag vind på ca. 4 m/s (målt ved Odense 
Lufthavn). I løbet af aftenen vendte vinden fra syd til nord - ved midnat blæste 
det fra en nordlig retning. Med andre ord var der sandsynligvis vestvind på 
tidspunktet for observationen, hvilket stemmer godt overens med fænomenets 
bevægelse. Det er derfor tænkeligt, at det observerede har været vindbårne 
objekter, som har fulgt vindens bevægelse. Dertil kommer, at observatørernes 
beskrivelse af lysenes udseende minder meget om de beskrivelser, som andre 
observatører har givet af små varmluftballoner. På denne baggrund 
konkluderes det, at der har været tale om en samling af små varmluftballoner. 



6670 Holsted - 17. oktober 2009 

Tre objekter svævende lidt hurtigere end en satellit i en helt lige linie indtil 
forsvinden. 

Troede først, det var en satellit, da jeg så den forreste, men kort efter kom der 
så en mere og så den sidste. 

Havde lige kigget op, da jeg havde set et stjerneskud samme sted på 
horisonten. 

Lige inden de forsvandt/slukkede trak den bagerste op på siden af de andre. 

8960 Randers SØ - 29. oktober 2009 

Ufo eller hvad! Ude at løbe, da jeg opservere en kraftig lyskugle. Jeg tænker, 
det var dog sært, så lavt den flyvemaskine flyver. Kort efter kommer der to 
mere med nøjagtig samme lys intensitet, afstanden mellem de tre kugler er 
relativ ens. Det er dog ikke lavtgående, som først antaget, da der ingen 
lydbølge er at registrere, så det må være noget ekstremt oppe. Jeg kan 
efterfølgende høre et fly i 10 km højde. Gad vide hvad det var, har ikke set 
lignende! Hunde i landsbyen gøede! 

4200 Slagelse - 14. november 2009 

Jeg kommer ud i mørket på platoet foran sygehuset efter endt aftenvagt 
sammen med kollega der er sygepl. Vi ser et lys henover det sydlige af byen. 
Vi bliver enige om, at helikopteren nok kommer med patienter. 
Men det går for stærkt, og lyset er lys orange, ret klart. Ikke nogen røde, 
grønne eller hvide lys. Det næste vi konstaterer er, at der ikke er nogen lyd, 
da det er tæt på. Heller ikke flylyd. I det samme kommer der et til lys magen 
til det første. 

En portør, ligeledes på vej hjem, kommer også. Vi snakker om, at det er en 
mærkelig farve lys, ikke som på fly og helikopter. Stadig ingen lyd. Vi står og 
følger det flyve væk, da vi opdager endnu et lys magen til, stadig ikke en lyd 
og for megen fart. Det er svært at vurdere højden, men bestemt ikke højere 
end helikopteren ville have fløjet hvis den ikke skulle lande hos os. Om der har 
været flere lys, inden vi kom ud, ved jeg jo ikke. Det er ikke, fordi jeg tror det 
er UFOer. Det er dog lidt mærkeligt, det vi så. Ville blive glad, hvis De har en 
fornuftig forklaring på det. 

8340 Malling - 17. november 2009 

Halvrund kugle med rød stråle. Mod østnordøst måske. Har taget billede af det 
med min digitalkamera, tre billeder. 

SUFOI kommentar: 

Billederne er desværre endnu ikke modtaget til undersøgelse. 

2400 København NV - 19. november 2009 

Står og kigger ud af vinduet mod vest fra min lejlighed, da jeg ser en ildkugle. 
Tror først, det er en flyvemaskine - de passerer ofte over Bispebjerg Bakke ved 
indflyvning til Kastrup. Åbner vinduet, men ingen lyd. Kuglen ligner en „kugle 
med ild i" og flyver ca. med samme fart som et fly under indflyvning, men er 
helt afgjort ikke et fly. Kun et lys og på størrelse med en tommelfinger negl i 
udstrakt arm (som solen?). Forsvinder over taget på bygningen næsten i zenit 
(160 grader?). 



Dette sker ca. 23.20. Nøjagtig samme igen 23:28 (præcist). Denne gang 
kalder jeg på min kone, som også ser det. Ingen lyd igen. Ikke blændende lys, 
men varmt glødende. Ingen konturer uden om kuglen, så vidt vi kan se. 
Flyvebanen følger ca. S-banen mellem Nørrebro St. og Ryparken (mod 
Ryparken), men jo oppe på himmelen og hen over bebyggelsen Bispebjerg 
Bakke (2-300 meter mod nord fra banen), så jeg ser ingen sammenhæng - 
dette blot for at angive retning. Intet S-tog samtidigt med. 
Kort tid efter ser jeg fly under indflyvning: i aften kommer de mere nord fra - 
altså ikke med samme bane som lys-fænomenet. Jeg bliver stående for at se, 
om det skulle gentage sig efter endnu 8-10 minutter, men der er intet. Går så 
ned for at rapportere. Fænomenet er meget tydeligt på himlen, og jeg kan ikke 
tro, det ikke er observeret af andre. Det er et relativt tæt bebygget område 
ved Nørrebro St. og mod øst ved Ryparken. 

Mønsted, 8800 Viborg - 20. november 2009 

Tydelig meterorit, med atmosfære passage, hvor små stykker brækker af og 
brænder som gnister fra en stjernekaster. Faldretning næsten perfekt lodret 
fra min position. 

6973 Ørnhøj - 11. december 2009 

Vi gik aftentur over vores brakmark og så en stor „stjerne". Den var i udstrakt 
arm ca. 5 fingersbredde over den sydlige horisont. Den flyttede sig til at stå 
mod syd/sydvest i den tid, vi observerede den. Den bevægede sig i ryk, 
nærmest, som når vinden har fat i en drage. Da vi havde kigget på den 
gennem et stykke tid, hentede vi en fuglekiggert (desværre det eneste vi har). 
Gennem denne kunne vi se, at „stjernen" ændrede form. Den kunne være 
kuglerund for at skifte til kegleform eller cigarform. Til tider så det ud, som om 
der kom et aflangt hvidligt lysskær fra den. Sandsynligvis er der en naturlig 
forklaring, men hvad vi så, kan vi ikke forklare. 

Vi blev stående i ca. 30 min. og observerede og gik herefter ind og kontaktede 
flyvestation Karup, som ville optage en rapport. Vi blev opfordret til at ringe til 
jer, men kunne ikke komme igennem. 

SUFOI kommentar: 

Henvendelse til SUFOI foregår via vort internetsite www.ufo.dk eller pr. e-mail 
til Skandinavisk UFO Information - SUFOI . 

8700 Horsens - 14. december 2009 

Jeg går tur med min hund kl. 22.00. 10 min. senere kigger jeg op. da det 
netop er blevet klart, og der er mange stjerneskud. I samme øjeblik ser jeg 
noget, der først ligner en satellit, men bevæger sig 3-4 gange så hurtigt som 
ISS. Jeg tror så kort. at det er et MEGET langvarig stjerneskud, men det er for 
langsomt. Det er punktformet, evt. med svag kondensstribe, men det kan 
være blænden af øjet der giver det. 

Farven er orangerød til hvidlig, lysintensiteten ændres ikke, mens den 
forsvinder ud i horisonten, som ved satellitter. Fra jeg får øje på den præcist 
lodret over mig, og til den forsvinder ud i horisonten går der ca. 20 sek. Ca. 30 
sek. efter den er forsvundet, ringer min storebror som også var ude for at se 
på stjerneskud, han havde set den fra den dukkede op i horisonten, og 
bekræfter at den fløj VÆSENTLIGT hurtigere end nogen satellitter, vi har set. 




40 sek. fra horisont til horisont ville for selv ISS kræve en enorm hastighed, da 
den jo faktisk passerer henover i Zenith. 

Har siden brugt „Orbitron" til at søge efter satellitter, men uden held. Generelt 
ville det efter min mening være umuligt for solen at oplyse en satellit, der 
passerer i så lav en højde, og da den havde en konstant lysstyrke, tror jeg ikke 
det var en satellit. 

8700 Horsens - 14. december 2009 

Stod og nød den skyfrie himmel og kiggede efter stjerneskud, da der inde over 
Horsens i retning mod Hatting kom et kraftigt lys op over horisonten. Lyset var 
som ISS bare dobbelt så kraftigt. Farven var orange eller som ild, dog i et fast 
lidt aflangt afgrænset område. Lyset fløj meget hurtigt og i en lige bane, vil 
skyde hastigheden til 4 gange så hurtig som ISS. 

Det kom op over horisonten i vestnordvest, og fortsatte i en lige linje over 
hovedet og forsvandt i østsydøst. Det fløj lige gennem Orion, inden det 
forsvandt bag hustagene. 

Lyset havde konstant lysstyrke under hele observationen. Jeg er vant til at 
være ude, når det er mørkt og kigge på nattehimlen, har en stjernekikkert, 
som jeg bruger en gang i mellem. Jeg har dog aldrig set noget af denne type 
før, fra den ene horisont til den anden gik der maks. 20 til 30 sek. 
Jeg tror ikke, det var en satellit, da de som regel ikke er oplyste fra opgang til 
nedgang, hastigheden var også alt for høj. Det så heller ikke ud til, at objektet 
var oplyst, men så mere ud til, at det selv lyste. Det eneste, jeg kunne komme 
i tanke om, at det kunne være, var, hvis det var rumfærgen under opsendelse, 
men den flyver jo ikke lige nu. Men jeg kunne se at de har fyret en raket af fra 
NASA i dag kl 15 dansk tid. Ved ikke om det kunne være denne. Umiddelbart 
efter observationen ringede jeg til min lillebror, som tilfældigt havde været ude 
og lufte hunden, han havde også set lyset, men kunne heller ikke forklare hvad 
det kunne være. 

Grundet den meget flotte himmel og den meget omtale i pressen af de mange 
stjerneskud håber jeg, at der er andre der så det samme som jeg. 

8700 Horsens - 14. december 2009 

Jeg går tur med min hund kl. 22.00. 10 min. senere kigger jeg op. da det 
netop er blevet klart, og der er mange stjerneskud. I samme øjeblik ser jeg 
noget, der først ligner en satellit, men bevæger sig 3-4 gange så hurtigt som 
ISS. Jeg tror så kort. at det er et MEGET langvarig stjerneskud, men det er for 
langsomt. Det er punktformet, evt. med svag kondensstribe, men det kan 
være blænden af øjet der giver det. 

Farven er orangerød til hvidlig, lysintensiteten ændres ikke, mens den 
forsvinder ud i horisonten, som ved satellitter. Fra jeg får øje på den præcist 
lodret over mig, og til den forsvinder ud i horisonten går der ca. 20 sek. Ca. 30 
sek. efter den er forsvundet, ringer min storebror som også var ude for at se 
på stjerneskud, han havde set den fra den dukkede op i horisonten, og 
bekræfter at den fløj VÆSENTLIGT hurtigere end nogen satellitter, vi har set. 
40 sek. fra horisont til horisont ville for selv ISS kræve en enorm hastighed, da 
den jo faktisk passerer henover i Zenith. 

Har siden brugt „Orbitron" til at søge efter satellitter, men uden held. Generelt 
ville det efter min mening være umuligt for solen at oplyse en satellit, der 
passerer i så lav en højde, og da den havde en konstant lysstyrke, tror jeg ikke 
det var en satellit. 



8700 Horsens - 14. december 2009 

Stod og nød den skyfrie himmel og kiggede efter stjerneskud, da der inde over 
Horsens i retning mod Hatting kom et kraftigt lys op over horisonten. Lyset var 
som ISS bare dobbelt så kraftigt. Farven var orange eller som ild, dog i et fast 
lidt aflangt afgrænset område. Lyset fløj meget hurtigt og i en lige bane, vil 
skyde hastigheden til 4 gange så hurtig som ISS. 

Det kom op over horisonten i vestnordvest, og fortsatte i en lige linje over 
hovedet og forsvandt i østsydøst. Det fløj lige gennem Orion, inden det 
forsvandt bag hustagene. 

Lyset havde konstant lysstyrke under hele observationen. Jeg er vant til at 
være ude, når det er mørkt og kigge på nattehimlen, har en stjernekikkert, 
som jeg bruger en gang i mellem. Jeg har dog aldrig set noget af denne type 
før, fra den ene horisont til den anden gik der maks. 20 til 30 sek. 
Jeg tror ikke, det var en satellit, da de som regel ikke er oplyste fra opgang til 
nedgang, hastigheden var også alt for høj. Det så heller ikke ud til, at objektet 
var oplyst, men så mere ud til, at det selv lyste. Det eneste, jeg kunne komme 
i tanke om, at det kunne være, var, hvis det var rumfærgen under opsendelse, 
men den flyver jo ikke lige nu. Men jeg kunne se at de har fyret en raket af fra 
NASA i dag kl 15 dansk tid. Ved ikke om det kunne være denne. Umiddelbart 
efter observationen ringede jeg til min lillebror, som tilfældigt havde været ude 
og lufte hunden, han havde også set lyset, men kunne heller ikke forklare hvad 
det kunne være. 

Grundet den meget flotte himmel og den meget omtale i pressen af de mange 
stjerneskud håber jeg, at der er andre der så det samme som jeg. 

SUFOI kommentar: 

Vi kan stærkt anbefale observatører af denne type hændelser, at de 
efterfølgende checker med et af de internetsites, der beskæftiger sig 
med registrering/forudsigelse af satellitpassager, som eksempelvis 
det meget besøgte site: http://www.heavens-above.com/ 

På denne side kan man registrere sig som bruger og med angivelse af sin 
observationsposition Kan se passagedata for adskillige satellitter, herunder 
ISS, Den internationale Rumstation, dens nuværende position m.v. 

Måske i denne forbindelse ret så interessant kunne det være at se, hvornår der 
har været passage og „glimt" fra en af de spændende iridium-satellitter, der i 
deres bane over himlen lyser kraftigt op i kortere perioder. 

Man skal være meget nøjagtig i sin positionsangivelse, da lysintensiteten 
afhænger af betragtningsvinklen til satellitten og dens solpaneler m.v. 

9400 Aabybro - 15. december 2009 

Var på vej ud til carporten, da jeg så dette kæmpe lysglimt (lignede et gigant 
overdimensioneret stjerneskud). 

7400 Herning - 19. december 2009 

Jeg er ude for at få en smøg, og kigger altid op efter satellitter og evt. 
stjerneskud. Får øje på først noget, der ligner et flot stjerneskud, men da det 
passerer hen over himlen, er der 3 lysende objekter som bevæger sig med 

forskellig hastighed i en 3-kant formation. Aldrig set noget lignende. Hold 

da kæft. 






4700 Næstved - 24. december 2009 

Min mand og jeg var på vej hjem i bil fra en dejlig juleaften med børn og 
børnebørn, da vi lige omkring sygehuset i Ringstedgade, så en flyvende 
„tingest". Den var temmelig stor og nærmest elipseformet, med et meget 
kraftigt guldfarvet lys, som i midten var et lyshav og yderst noget, der 
blinkede. Himlen var overskyet, et fly kunne det umuligt være. Det fløj meget 
langsomt og lavt. Til en orientering er sygehuset på 14 etager, og det var ikke 
så meget over denne højde, det fløj. Pludselig, efter ganske kort tid, var det 
væk. Klokken var ca. 23.40, da vi så den flyvende tingest. 

3120 Dronningmølle - 25. december 2009 

Der var hverken lyd eller larm. Den bevægede hen mod nordkysten. Derefter 
stod den stille nogle få minutter og lyste meget klart. Der var slet ingen lyd 
ingen på. Så forsvandt den, mod nordøst igen. 

2990 Nivå - 25. december 2009 

Veninden og undertegnede var ude at lufte hunden. Hunden begyndte at ryste 
lidt og være på vagt, hvilket fik veninden til at kigge op. „Hvad er det?" sagde 
hun. Vi stod så og observerede et lysfænomen på himlen. Det fyldte flere 
kilometer på himlen. Formen kan vel bedst beskrives som et kaffefilter med 
diffuse konturer. Fænomenet har muligvis været rundt, og skyer har måske 
givet den nævnte form. Lyset pulserede ca. 150 - 200 gange i minuttet. Lyset 
forsvandt ved at „fade" hurtigt ud, efter 1-2 minutter. 

Vi kunne ikke forbinde det med noget af os bekendt fænomen, projektør, 
fyrværkeri, eller lignende. Et fly kunne høres, men vi forbandt det ikke med 
fænomenet. 

Vi har kigget på jeres sider med himmelfænomener, og har også kigget på 
andre sider, og vi har ikke kunnet finde noget der ligner det. 

4450 Jyderup - 31. december 2009 

Observerede objektet fra min gårdsplads efter at have fyldt brænde på 
brændefyr i staldbygning. Gik indenfor og orienterede min kone og datter om 
observationen, som vi efterfølgende observerede videre fra vores vestvendte 
havestue samt udendørs fra vores vestvendte baghave. 
Objektet: Kraftigt lysende gul med hale. Lignede på ingen måde en 
flyvemaskine og heller ikke et nedfaldende meteor, som jeg har set flere gange 
tidligere. Objektet fløj, som vi observerede det, i samme højde under hele 
observationen. Efter ca. fem minutter satte vi os til at spise, men objektet var 
fortsat synligt i retning ca. SV 50 grader på himlen. Det var en meget klar nat 
med fuldmåne. 

PS: Jeg ved godt, at nytårsaften er en dag hvor danskere drikker, men min 
kone og jeg havde på daværende tidspunkt fået max. to øl/glas vin, mens min 
15 årige datter intet havde drukket. Jeg er ikke ufo-freak, mens synes, at 
denne observation er så mærkværdig, at jeg vælger at orientere jer. 

2830 Virum - 31. december 2009 

Det var klart og koldt med en svag vind fra en nordlig retning. Jeg var ude for 
at fyrre krudt af og hen over Holte, så jeg et klart orange lys, der var større 
end en stjerne med flimrende orange/gult lys. Da det er næsten umuligt at 
bedømme afstand til en lille lyskilde om natten, vil jeg kun sige at det tog ca. 2 



min for den at bevæge sig fra 45 grader til højre for mig til 45 grader til 
venstre for mig, mens jeg så imod nord-vest. Efter ca. 1 min. dukkede endnu 
et lys op og fulgte ca. samme bane. To lys mere fulgte. Når lysene nåede ud 
over FR. Dal (hvis vi antager en højde på 300 m.) fadede de ud og forsvandt. 
Der var ingen lyd. 

Det kan være kinalamper, men nu har SUFOI min observation at sammenligne 
med, hvis der skulle komme flere meldinger ind. Jeg havde drukket to øl, men 
det plejer ikke at slå benene væk under mig. 

8850 Bjerringbro - 1. januar 2010 

Nytårsnat klokken er lige lidt over midnat ca. 00.15 1/1-2010. Vejret er klart 
og koldt med fuldmåne. Stjernerne er meget synlige grundet den gode sigt. 
Det er nytårsnat, og vi er ude og se fyrværkeriet. Vi står og kigger rundt, og 
får øje på noget, som IKKE er fyrværkeri en lysorange lysplet uden blink som 
en flyver, ca. 4 gange større end en krafig stjerne, ses i øst med stabil kurs 
mod vest. Efter ca. 20-30 sek. med kurs mod vest drejer lyskuglen af med 
kurs mod syd lidt stigende. Den bliver mindre og bliver væk på himmelen efter 
noget tid. 

Lyd?? vides ikke grundet baggrundsstøj. 

Jeg tænker, at lyskuglen har haft en højte på 2.000-3.000 meter ved føste 
OBS. Hastighed 200-400 km/t, afstand ca. 5.000-10.000 m. 

2605 Brøndby - 1. januar 2010 

Min kone og jeg holdt en rolig nytårsaften sammen med min søn og 
svigerdatter. Kl. 24 skålede vi godt nytår. Kl. 00.15 tager min søn og jeg vores 
frakker på og går ud. 

Jeg ville gå ind igen for at hente mit kamera, men min søn mente, at det var 
unødvendigt. Vi mødte nogle naboer på vejen og kom i snak. Så siger min 
søn: „Prøv at se oppe på himlen". Der så vi 3 orangefarvet objekter. 2 stod 
stille, den ene flyttede sig lidt. Så dukker der en 4. op over trætoppene (fra 
nord). Nu er alle 4 samlet 5-6 km. oppe. Efter nogle minutter forsvinder de 
langsomt lodret, samtidigt bliver lyset svagere. Hvorfor tager man ikke sit 
kamera med??????? 

2605 Brøndby - 1. januar 2010 

Der dukker 6 til 8 gullige prikker op over den nordlige horisont med et interval 
på ca.V 2 min. Tilsyneladende steg de højere og højere, indtil de forsvandt i en 
position på ca. 90 gr. over den sydlige horisont. Der var IKKE tale om fly, dels 
fordi der manglede de røde og grønne „vingelys", dels fordi de lå for højt i 
luften i sammenligning med normale fly, (vi er vant til lufttrafikken fra 
Kastrup). Og vi er 3 personer, der var enige om, at dette drejede sig ikke om 
raketter, (da de IKKE kan nå så højt op). 

2605 Brøndby - 1. januar 2010 

Kl. ca. 00.30 nytårsnat så undertegnede og vidner først 3 lysende objekter stå 
på himlen og fløj stille og roligt uafhængigt af hinanden,., hvorefter de fløj 
tættere på hinanden, og to af dem gjorde ophold. Den tredje fløj mod venstre 
og forsvandt, hvorefter en fjerde dukkede op i højre side over skoven og fløj 
op til de andre, der stod stille. Derefter forsvandt de to andre, og den sidste 
blev hængende. Da der var gang i fyrværkeriet på daværende tidspunkt, var 




det svært at bedømme afstanden, men de var mindst et par km. oppe og 
burde kunne ses i både i Glostrup og Rødovre. Det varede ca. 7 minutter fra vi 
startede med at se dem. 

SUFOI kommentar: 

Flere af de senest modtagne observationsberetninger drejer sig efter 
beskrivelserne at dømme utvivlsomt om iagttagelse af småvarmluftballoner. 
Yderligere informationer fra UFO-Mails læsere er særdeles velkomne. 


Redaktionen af UFO-Mail vil gerne benytte 



Foto: Hansjurgen Kohier 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle himmelfænomener og 
spændende tilbud på ufo-materialer. 





